b'\n_START_ARTICLE_\nKafiristan - hedningernes land\n_START_SECTION_\nHandling\n_START_PARAGRAPH_\nKafirerne er et folk, der lever i det nord\xc3\xb8stlige Afghanistan i de sv\xc3\xa6rt tilg\xc3\xa6ngelige og uvejsomme Hindukush bjerge. Kafirerne ligner ikke de omkringboende folk, og meget tyder p\xc3\xa5, at de er efterkommere af det oprindelige, indo-europ\xc3\xa6iske folk, som er blevet isoleret her, og som derfor har bevaret deres kultur n\xc3\xa6sten u\xc3\xa6ndret gennem tusinder af \xc3\xa5r. Filmen viser kafirernes daglige liv, hvor meget har en forbl\xc3\xb8ffende lighed med, hvad vi ved om vor egen fortid. Optagelserne fandt sted under Henning Haslund Christensens mindeekspedition til Afghanistan 1953-54. Ekspeditionsleder er Hans Kongelige H\xc3\xb8jhed Prins Peter af Gr\xc3\xa6kenland.'